b'\n_START_ARTICLE_\nMontreux Jazz Festival\n_START_SECTION_\nZgodovina\n_START_PARAGRAPH_\nMontreux Jazz Festival so leta 1967 ustanovili Claude Nobs, G\xc3\xa9o Voumard in Ren\xc3\xa9 Langel s pomo\xc4\x8djo Ahmeta in Nesuha Arteg\xc3\xbcna iz zalo\xc5\xbebe Atlantic Records. Festival se je prvi\xc4\x8d odvil v Montreux Casinu. Trajal je tri dni, na njem pa so nastopili skoraj izklju\xc4\x8dno jazzovski izvajalci. Glavni izvajalci tega obdobja so bili Miles Davis, Keith Jarrett, Jack DeJohnette, Bill Evans, Soft Machine, Weather Report, The Fourth Way, Nina Simone, Jan Garbarek in Ella Fitzgerald._NEWLINE_Originalno jazzovski festival, se je odprl v 70. letih, danes na njem nastopajo izvajalci skoraj vsake glasbene zvrsti, kljub temu pa jazz ostaja pomemben del festivala. Za raz\xc5\xa1iritev festivala je v veliki meri odgovoren Quincy Jones, ki je v 90. letih na festival pripeljal \xc5\xa1tevilne svetovne glasbenike. Danes traja festival pribli\xc5\xbeno dva tedna in privabi ve\xc4\x8d kot 200.000 ljudi._NEWLINE_V 70. letih je festival pri\xc4\x8del s \xc5\xa1irjenjem obsega z izvajalci bluesa, soula in rocka. Tako so med drugimi nastopali tudi Marianne Faithfull, Led Zeppelin, Pink Floyd, Frank Zappa, Deep Purple, Canned Heat in \xc5\xa1tevilni drugi. Konec desetletja se je festival \xc5\xa1e bolj raz\xc5\xa1iril z izvajalci glasbe z vseh celin in je trajal polne tri tedne. Carlos Santana je na festival prvi\xc4\x8d pri\xc5\xa1el leta 1970; Van Morrison se ga je udele\xc5\xbeil v letih 1974 in 1980. Ostali gostje so bili B.B. King, Gary Moore, Weather Report, Don Ellis, Crossfire, Buddy Guy, Camar\xc3\xb3n de la Isla, Soft Machine, Chuck Berry, George Clinton in Parliament-Funkadelic, Eric Clapton, Luther Allison, Bo Diddley, Stan Getz, Airto Moreira, Joe Henderson, Dizzy Gillespie, Oscar Peterson, Charles Mingus, Etta James, Sonny Rollins, Son House, Count Basie, Chick Corea, Herbie Hancock, Gilberto Gil, Ray Charles, James Booker, Hermeto Pascoal, Mahavishnu Orchestra, Rory Gallagher, Stevie Ray Vaughan, Elis Regina, Les McCann, Eddie Harris, Pasadena Roof Orchestra, New Order, Jaco Pastorius, Ringo Starr & His All-Starr Band, Toto, Zucchero Fornaciari, Andr\xc3\xa9 Geraissati, Korni grupa, Jan Akkerman, Joe Satriani, Status Quo in \xc5\xa1tevilni drugi._NEWLINE_Ustanovitelj in, do tragi\xc4\x8dne smrti leta 2013, glavni organizator, Claude Nobs, je na festival pripeljal tako neznane izvajalce kot \xc5\xbee uveljavljene. Po Nobsovi smrti je organizacijo festivala prevzel Mathieu Jaton.\n_START_SECTION_\nPrizori\xc5\xa1\xc4\x8de\n_START_PARAGRAPH_\nPrvotno je festival potekal v Montreux Casinu, ki je decembra 1971 zgorel med koncertom Franka Zappa, kar je navdihnilo skupino Deep Purple za skladbo "Smoke on the Water"._NEWLINE_Festival je nato potekal v ostalih avditorijih v Montreuxu, vse do vrnitve v novo zgrajen Casino leta 1975. Festival se je ve\xc4\x8dal in leta 1993 se je preselil v ve\xc4\x8dji Congress and Convention Centre Montreux. Med letoma 1995 in 2008 je festival potekal tako v centru, kot v casinoju. Z za\xc4\x8detkom 41. festivala leta 2007, so bili no\xc4\x8dni koncerti, zaradi logistike, ve\xc4\x8dinoma prestavljeni Montreux Musique & Convention Centre. Casino je namre\xc4\x8d od Convention Centra oddaljen pribli\xc5\xbeno kilometer, zaradi \xc4\x8desar je izvajalcem, tehni\xc4\x8dni podpori in tudi poslu\xc5\xa1alcem la\xc5\xbeje priti \xc4\x8dez nabito polne ulice od enega prizori\xc5\xa1\xc4\x8da do drugega. Od leta 2007 gosti Convention Centre dva glavna odra, Auditorium Stravinski (3.500 sede\xc5\xbeev) in Miles Davis Hall (1.800 sede\xc5\xbeev), kot tudi manj\xc5\xa1i Montreux Jazz Cafe in \xc5\xa1tevilne manj\xc5\xa1e odre. Dodatni tematski dogodki (Bahia, Blues, ipd.) se odvijajo na ladjah, ki plujejo po jezeru, \xc5\xa1tevilne delavnice pa se odvijajo na bli\xc5\xbenjem Montreux Palaisu in Le Petit Palais.\n_START_SECTION_\nRaz\xc5\xa1iritev\n_START_PARAGRAPH_\nV 80. letih se je festival spremenil - dramati\xc4\x8dno se je pove\xc4\x8dal in je vseboval \xc5\xa1e ve\xc4\x8d razli\xc4\x8dnih glasbenih stilov. Jazz in brazilska glasba sta ostala pomembna, povabljenih pa je bilo vse ve\xc4\x8d rock in pop izvajalcev._NEWLINE_Miles Davis se je nekajkrat udele\xc5\xbeil festivala, britanska glasbena skupina Deep Purple je osemkrat pri\xc5\xa1la na festival, skupina Status Quo pa se je festivala udele\xc5\xbeila dvakrat. Ostali znani izvajalci v 80. letih na festivalu so bili Sandra, Max Roach, James Brown, George Clinton in Parliament-Funkadelic, Wynton Marsalis, Art Blakey, John McLaughlin, Stevie Ray Vaughan, Wayne Shorter, Al Di Meola, Elvis Costello, Jimmy Cliff, Steel Pulse, Mike Oldfield, Brian May, Marvin Gaye, Rory Gallagher, Leonard Cohen, Nina Hagen, Eric Clapton, Queen, Phil Collins, Joe Cocker, Los Lobos, The Manhattan Transfer, Tracy Chapman in Van Morrison._NEWLINE_Raz\xc5\xa1iritev se je pri\xc4\x8dela v 80. letih in se nadaljevala - Montreux se je tako iz jazzovskega festivala preoblikoval v festival svetovne glasbe. Med letoma 1991 in 1993 je Quincy Jones koproduciral festival. Do leta 1993 je festival prerasel Casino in se preselil v ve\xc4\x8dji Cnovention Centre. \xc5\xa0tevilo obiskovalcev se je pove\xc4\x8dalo od 75.000 leta 1980 do 120.000 leta 1994._NEWLINE_\xc5\xa0tevilni "redni gostje" so se vrnili, pojavili pa so se tudi novi izvajalci: Sting, Bob Dylan, Fats Domino, Deep Purple, Al Jarreau, Chaka Khan, Johnny Cash, Cheap Trick, Cheb Mami, Youssou N\'Dour, Marianne Faithfull, Ice-T, Jazzmatazz, ZZ Top, Simply Red, Marisa Monte, George Benson, Jazzkantine, Alanis Morissette, David Bowie, Paul Simon... Leta 1999 je festival obiskalo ve\xc4\x8d kot 220.000 ljudi._NEWLINE_Na festivalu so prav tako sodelovale \xc5\xa1tevilne znane in talentirane skupine \xc5\xa1tudentov, vklju\xc4\x8dno z big bandi in vokalnimi zasedbami.\n_START_SECTION_\nTekmovanja\n_START_PARAGRAPH_\nVsako leto fundacija Montreux Jazz Artists Foundation organizira tri mednarodna tekmovanja: solo klavir, kitara in glas. Vsako tekmovanje ima lastno \xc5\xbeirijo, sestavljeno iz profesionalnih glasbenikov, ki se jim pridru\xc5\xbei \xc5\xa1e svetovno znan glasbenik.'